Wɔde ma dwom kyerɛfo; Mut-laben* so. Dawid dwom.א [Aleph]9 O Yehowa, mede me koma nyinaa beyi wo ayɛ;Mɛka w’anwonwadwuma nyinaa ho asɛm.+2 Medi ahurusi na manya wo mu anigye;O Ɔsorosoroni, mɛto ayeyi nnwom* ama wo din.+ב [Beth]3 Sɛ m’atamfo dan wɔn ho guan a,+Wobehintiw na wɔayera wɔ w’anim.4 Wudi m’asɛm ma me;Wotena w’ahengua so bu atɛntrenee.+ג [Gimel]5 Woaka amanaman anim,+ na woasɛe nnebɔneyɛfo.Woapopa wɔn din afi hɔ korakora.6 Ɔtamfo ahwe ase afebɔɔ;Woaka wɔn nkurow agu,Na wɔn din bɛyera koraa.+ה [He]7 Yehowa de, ɔte n’ahengua so daa;+Ɔde n’agua atim hɔ pintinn, na obebu atɛntrenee.+8 Obebu asaase so nnipa atɛn wɔ trenee mu;+Obebu atɛntrenee ama amanaman no.+ו [Waw]9 Yehowa bɛyɛ guankɔbea a ɛyɛ den* ama mmɔborɔwafo;+Ɔbɛyɛ ahohia bere mu guankɔbea.+10 Wɔn a wonim wo din no de wɔn ho bɛto wo so,+Na wɔn a wɔhwehwɛ wo no, wo Yehowa, worennyaw wɔn da.+ז [Zayin]11 Monto ayeyi nnwom mma Yehowa a ɔte Sion no;Monka ne nnwuma ho asɛm wɔ amanaman mu.+12 Ɔbɛkae mmɔborɔwa na wabisa ne mogya afi n’atamfo nsam;+Ne werɛ remfi ne sufrɛ da.+ח [Heth]13 O Yehowa, hwɛ sɛnea m’atamfo ma me ho hiahia me; hu me mmɔbɔ,Wo a woma me so fi owu apon ano no.+14 Ɛno bɛma matumi aka w’ayeyi nnwuma wɔ Sion babea apon ano,+Na manya anigye wɔ wo nkwagye nnwuma mu.+ט [Teth]15 Amanaman no atɔ amoa a wɔatu mu;Asau a wɔde hintawee no aso wɔn ankasa nan.+16 Atɛn a Yehowa bu no ma nkurɔfo hu no.+Ɔdebɔneyɛfo nsa ano adwuma na esum no afiri.+Higayon.* (Sela)י [Yod]17 Nnebɔneyɛfo bɛdan wɔn ho de wɔn ani akyerɛ Ɔdamoa;*Ɛhɔ na aman a wɔn werɛ afi Onyankopɔn no nyinaa bɛkɔ.18 Onyankopɔn werɛ remfi ohiani,+Na nea ahobrɛasefo ani da so nso renyera da.+כ [Kaph]19 O Yehowa, sɔre! Mma onipa dasani nnni nkonim.Ma wommu amanaman no atɛn wɔ w’anim.+20 O Yehowa, ma wɔmmɔ hu,+Ma amanaman no nhu sɛ wɔyɛ nnipa ara kwa. (Sela)
twi_Latn